Zápisnica z 19. zasadnutia Súdnej rady Slovenskej republiky
zo dňa 14. októbra 2008

Prítomní:
1)	JUDr. Viera Petríková 
2)	JUDr. Jana Bajánková
3)	JUDr. Igor Burger
4)	JUDr. Ján Burik
5)	JUDr. Ida Hanzelová 
6)	JUDr. Daniel Hudák 
7)	JUDr. Peter Hulla
8)	JUDr. Jozef  Janík
9)	JUDr. Anna Marková
10)	JUDr. Richard Molnár - ospravedlnený
11)	JUDr. Bohumil Novák
12)	JUDr. Juraj Sopoliga
13)	JUDr. Gabriela Šimonová
14)	JUDr. Mária Usačevová
15)	JUDr. Daniela Švecová
16)	JUDr. Helena Kožíková
17)	Doc. Mária Bujňáková

18)	JUDr. Blanka Weismannová - vedúca Kancelárie Súdnej rady SR

                                                           
	Podpredsedníčka Súdnej rady Slovenskej republiky otvorila 19. zasadnutie Súdnej rady Slovenskej republiky (ďalej len "súdna rada"). Konštatovala, že súdna rada je uznášaniaschopná, ospravedlnili sa: JUDr. Richard Molnár.

Členom súdnej rady bol v písomnej podobe predložený návrh programu zasadnutia nasledovne:

Program:
1.	Prerokovanie žiadosti o preloženie JUDr. Gabriely Panákovej, sudkyne Okresného súdu Bratislava I na výkon funkcie sudcu na Okresný súd Žilina (1 Ksr 278/08)

2.	Prerokovanie žiadosti o preloženie JUDr. Patrície Miskolczyovej, sudkyne Okresného súdu Spišská Nová Ves na výkon funkcie sudcu na Okresný súd Košice-okolie (1 Ksr 279/08)

3.	Prerokovanie návrhu predsedu Krajského súdu v Prešove na preloženie JUDr. Petra Farkaša, sudcu Okresného súdu Prešov, JUDr. Františka Moznera, sudcu Okresného súdu Košice I a JUDr. Viery Zoľákovej, sudkyne Okresného súdu Bardejov na výkon funkcie sudcu na Krajský súd v Prešove (1 Ksr 290/08)

4.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie voľného miesta sudcu pre Krajský súd v Žiline (1 Ksr 288)

5.	Prerokovanie žiadosti predsedu Krajského súdu v Trenčíne o člena do výberovej komisie na výberové konanie na obsadenie voľného miestu sudcu na Okresný súd Bánovce nad Bebravou (1 Ksr 281/08)

6.	Informácia o návrhu rozpočtu verejnej správy na roky 2009 až 2011 a Návrhu zákona o štátnom rozpočte na rok 2009 a ich premietnutie do návrhov rozpočtov rozpočtových kapitol – Najvyšší súd Slovenskej republiky a Ministerstvo spravodlivosti Slovenskej republiky (1 Ksr 266/08)

7.	Záverečná správa o záveroch a odporúčaniach z mája 2008 francúzskeho partnera z ukončenia twinningového projektu SK 05/Ib/JH 02 TL – Podpora pri ukončení založenia Justičnej akadémie 13.5.2008 financovaného z prostriedkov EÚ v rámci Prechodného fondu 2005 (1 Ksr 284/08)

8.	Prerokovanie návrhu vyhlášky Ministerstva spravodlivosti Slovenskej republiky, ktorou sa mení a dopĺňa vyhláška Ministerstva spravodlivosti Slovenskej republiky č. 543/2005 Z.z. o Spravovacom a kancelárskom poriadku pre okresné súdy, krajské súdy Špeciálny súd a vojenské súdy v znení neskorších predpisov (1 Ksr 289/08)

9.	Informácia o rozhodnutiach odvolacieho disciplinárneho súdu v disciplinárnej veci vedenej proti JUDr. Vladimírovi Kvetkovi, sudcovi Okresného súdu Rimavská Sobota, sp. značka 2 Dso 1/2007 zo dňa 26. mája 2008 o prerušení disciplinárneho konania a o zrušení rozhodnutia Disciplinárneho súdu Slovenskej republiky č.k. 1 Ds 7/2005-75 zo dňa 19. januára 2007 a vrátení na nové prejednanie a rozhodnutie prvostupňového súdu (1 Ksr 286/08)

10.	Informácia o liste JUDr. Petra Rybára, kandidáta na vymenovanie do funkcie sudcu s pridelením na Okresný súd Žilina o nevymenovanie do funkcie sudcu adresovaného prezidentovi Slovenskej republiky (1 Ksr 220/08)

11.	Prerokovanie žiadosti predsedníčky Krajského súdu v Bratislave o určenie člena súdnej rady do výberovej komisie na výberové konanie na obsadenie 2 voľných miest sudcov pre Okresný súd Bratislava I (1 Ksr 293/08)

12.	Prerokovanie žiadosti predsedníčky Krajského súdu v Bratislave o určenie člena súdnej rady do výberovej komisie na výberové konanie na obsadenie 3 voľných miest sudcov pre Krajský súd v Bratislave (1 Ksr 294/08)

13.	Prerokovanie návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 87/1995 Z.z., ktorým sa vykonávajú niektoré ustanovenia Občianskeho zákonníka (1 Ksr 291/08)

14.	Prerokovanie žiadosti predsedu Krajského súdu v Žiline o určenie člena súdnej rady do výberovej komisie na výberové konanie na obsadenie 1 miesta predsedu senátu pre Krajský súd v Žiline (1 Ksr 295/08) 

15.	Prerokovanie návrhu predsedníčky Krajského súdu v Bratislave o dočasné pridelenie (predĺženie) JUDr. Stanislava Dutku, sudcu Okresného súdu Bratislava I na výkon funkcie sudcu na trestno-právne kolégium Krajského súdu v Bratislave (1 ksr 349/07; 1 Ksr 297 /08)

16.	Prerokovanie žiadosti predsedu Krajského súdu v Banskej Bystrici o určenie člena súdnej rady do výberovej komisie na výberové konanie na obsadenie 1 miesta sudcu pre Okresný súd Brezno (1 Ksr 300/08)

17.	Prerokovanie návrhu podpredsedníčky Súdnej rady Slovenskej republiky na odvolanie JUDr. Marcely Řepkovej, sudkyne Krajského súdu v Bratislave, ktorá dovŕšila vek 65 rokov (1 Ksr 307/08)

18.	Informácia o Upovedomení Disciplinárneho súdu Slovenskej republiky spisová zn.1 Dso 1/2008 zo dňa 3. októbra 2008 o termíne verejného zasadnutia odvolacieho disciplinárneho senátu v disciplinárnej veci proti sudcovi JUDr. Jánovi Hrubalovi (1 Ksr 158/08)

Podpredsedníčka súdnej rady navrhla za overovateľa zápisnice Doc. JUDr. Máriu Bujňákovú.

Hlasovanie o overovateľovi zápisnice:
Za: 15
Proti: 0
Zdržali sa: 1

Uznesenie č. 361
Súdna rada SR schvaľuje za overovateľa zápisnice Doc. JUDr. Máriu Bujňákovú a za zapisovateľku tohto zasadnutia Janu Filipkovú.

JUDr. Hulla navrhol doplniť program rokovania o obsahovú náplň vzdelávania na rok 2009. K návrhu sa pripojila JUDr. Švecová a JUDr. Kožíková.

JUDr. Burger navrhol zaoberať sa reakciou pána Javorčíka. K návrhu sa pripojili JUDr. Marková, JUDr. Švecová a JUDr. Kožíková.

JUDr. Kožíková navrhla v rámci kontroly plnenia uznesení urgovať odpoveď od generálneho prokurátora. K tomuto sa pripája: JUDr. Burger, JUDr. Janík, JUDr. Šimonová, JUDr. Usačevová.

Hlasovanie o programe rokovania ako celku s doplnenými bodmi programu:

Za: 16
Proti: 0
Zdržali sa: 0

Uznesenie č.  362
Súdna rada SR schvaľuje program 19. zasadnutia Súdnej rady Slovenskej republiky s doplnenými bodmi programu. 

Rokovanie:

1.	Prerokovanie žiadosti o preloženie JUDr. Gabriely Panákovej, sudkyne Okresného súdu Bratislava I na výkon funkcie sudcu na Okresný súd Žilina (1 Ksr 278/08)

Podpredsedníčka súdnej rady otvorila diskusiu k tomuto bodu programu. V diskusii sa nevyjadril nikto.
Po ukončení diskusie podpredsedníčka súdnej rady navrhla prijať uznesenie: Súdna rada SR prekladá JUDr. Gabrielu Panákovú, sudkyňu Okresného súdu Bratislava I na výkon funkcie sudcu na Okresný súd Žilina, od 1.11.2008.

Hlasovanie:
Za: 16
Proti: 0
Zdržali sa: 0

Uznesenie č.  363
Súdna rada SR prekladá JUDr. Gabrielu Panákovú, sudkyňu Okresného súdu Bratislava I na výkon funkcie sudcu na Okresný súd Žilina, od 1.11.2008.

2.	Prerokovanie žiadosti o preloženie JUDr. Patrície Miskolczyovej, sudkyne Okresného súdu Spišská Nová Ves na výkon funkcie sudcu na Okresný súd Košice-okolie (1 Ksr 279/08)

Podpredsedníčka súdnej rady otvorila diskusiu k tomuto bodu programu. V diskusii sa vyjadril JUDr. Sopoliga, ktorý uviedol, že je problém v tom, že nie je stanovisko od Ministerstva spravodlivosti SR, či je voľné miesto sudcu pre KE – okolie. Podpredsedníčka súdnej rady navrhla nevyhovieť žiadosti, nakoľko na Okresnom súde Košice – okolie nie je voľné miesto sudcu. JUDr. Hudák navrhol odročiť tento bod programu na najbližšie zasadnutie súdnej rady. 
Po ukončení diskusie podpredsedníčka súdnej rady navrhla prijať uznesenie: Súdna rada SR odročuje rokovanie o tomto bode programu na najbližšie zasadnutie súdnej rady SR.

Hlasovanie:
Za: 16
Proti: 0
Zdržali sa: 0

Uznesenie č.  364
Súdna rada SR odročuje rokovanie o tomto bode programu na najbližšie zasadnutie Súdnej rady SR.

3.	Prerokovanie návrhu predsedu Krajského súdu v Prešove na preloženie JUDr. Petra Farkaša, sudcu Okresného súdu Prešov, JUDr. Františka Moznera, sudcu Okresného súdu Košice I a JUDr. Viery Zoľákovej, sudkyne Okresného súdu Bardejov na výkon funkcie sudcu na Krajský súd v Prešove (1 Ksr 290/08)

Podpredsedníčka súdnej rady otvorila diskusiu k tomuto bodu programu. V diskusii sa vyjadril JUDr. Burger, ktorý trvá na preložení od 1. novembra 2008. Doc. Bujňková konštatuje, že ju zaráža preloženie sudcu JUDr. Moznera už od 1. novembra 2008. Navrhla zvážiť preloženie od 1.1.2009 s tým, aby bolo do tohto dátumu pridelené voľné miesto pre sudcu na OS KE I. JUDr. Sopoliga nevidí problém týkajúci sa voľného miesta, avšak prihovára sa za to, aby sa akceptovali podmienky Okresného súdu Košice I a aby bol JUDr. Mozner preložený od 1.1.2009, aby si sudca stihol dokončiť odročené veci. JUDr. Burger nepovažuje toto za postačujúci argument a trvá na preložení od 1. novembra 2008. JUDr. Hanzelová konštatovala, že od 1.1.2009 ak prejde novela zákona, už nebude môcť byť JUDr. Mozner vo svojom veku preložený na krajský súd. 
Po ukončení diskusie podpredsedníčka súdnej rady navrhla prijať uznesenie: Súdna rada SR prekladá JUDr. Petra Farkaša, sudcu Okresného súdu Prešov na výkon funkcie sudcu na Krajský súd v Prešove od 1. novembra 2008,  JUDr. Františka Moznera, sudcu Okresného súdu Košice I na výkon funkcie sudcu na Krajský súd v Prešove od 1. decembra 2008 a JUDr. Vieru Zoľákovú, sudkyňu Okresného súdu Bardejov na výkon funkcie sudcu na Krajský súd v Prešove od 1. decembra 2008.

Hlasovanie: JUDr. Peter Farkaš
Za: 15
Proti: 0
Zdržali sa: 0

Hlasovanie: JUDr. František Mozner
Za: 14
Proti: 0
Zdržali sa: 2

Hlasovanie: JUDr. Viera Zoľáková
Za: 16
Proti: 0
Zdržali sa: 0

Uznesenie č.  365
Súdna rada prekladá JUDr. Petra Farkaša, sudcu Okresného súdu Prešov na výkon funkcie sudcu na Krajský súd v Prešove od 1. novembra 2008, JUDr. Františka Moznera, sudcu Okresného súdu Košice I na výkon funkcie sudcu na Krajský súd v Prešove od 1. decembra 2008 a JUDr. Vieru Zoľákovú, sudkyňu Okresného súdu Bardejov na výkon funkcie sudcu na Krajský súd v Prešove od 1. decembra 2008.

4.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie voľného miesta sudcu pre Krajský súd v Žiline (1 Ksr 288)

Za člena do výberovej komisie bol navrhnutý JUDr. Burik. JUDr. Burik navrhol, aby súdna rada vyžadovala konkrétny termín výberového konania, v opačnom prípade aby nebol takýto bod programu zaradený. Ostatní členovia súdnej rady sa k tomuto pripojili.

Po ukončení diskusie podpredsedníčka súdnej rady navrhla prijať uznesenie: Súdna rada SR schvaľuje člena do výberovej komisie na výberové konanie na obsadenie voľného miesta sudcu pre Krajský súd v Žiline, JUDr. Jána Burika.

Hlasovanie:
Za: 14
Proti: 0
Zdržali sa: 0

Uznesenie č.  366
Súdna rada SR schvaľuje člena do výberovej komisie na výberové konanie na obsadenie voľného miesta sudcu pre Krajský súd v Žiline, JUDr. Jána Burika.

Podpredsedníčka súdnej rady konštatovala, že JUDr. Hudák odišiel zo zasadnutia z dôvodu pracovných povinností a vráti sa na zasadnutie neskôť. 

5.	Prerokovanie žiadosti predsedu Krajského súdu v Trenčíne o člena do výberovej komisie na výberové konanie na obsadenie voľného miestu sudcu na Okresný súd Bánovce nad Bebravou (1 Ksr 281/08)

Podpredsedníčka súdnej rady konštatovala, že výberové konanie sa bude konať dňa 3., 4. a 7.11.2008. Za člena do výberovej komisie bol navrhnutý JUDr. Jozef Janík.
Po ukončení diskusie podpredsedníčka súdnej rady navrhla prijať uznesenie: Súdna rada SR schvaľuje člena do výberovej komisie na výberové konanie na obsadenie voľného miestu sudcu na Okresný súd Bánovce nad Bebravou, JUDr. Jozefa Janíka. 

Hlasovanie:
Za: 14
Proti: 0
Zdržali sa: 1

Uznesenie č.  367
Súdna rada SR schvaľuje člena do výberovej komisie na výberové konanie na obsadenie voľného miestu sudcu na Okresný súd Bánovce nad Bebravou, JUDr. Jozefa Janíka.

6.	Informácia o návrhu rozpočtu verejnej správy na roky 2009 až 2011 a Návrhu zákona o štátnom rozpočte na rok 2009 a ich premietnutie do návrhov rozpočtov rozpočtových kapitol – Najvyšší súd Slovenskej republiky a Ministerstvo spravodlivosti Slovenskej republiky (1 Ksr 266/08)

Podpredsedníčka súdnej rady požiadala JUDr. Weismannovú, aby uviedla tento bod programu. JUDr. Weismannová uviedla, že dnešná informácia, ktorou mal byť materiál, bude zaradený ako 1. bod programu rokovania vo vláde na rokovaní dňa 15.10.2008 a z tohto dôvodu navrhla nerokovať o tomto bode programu. JUDr. Hanzelová konštatovala, že materiál mal byť doručený členom súdnej rady v obidvoch prípadoch správcami kapitoly tak, ako ho predložili vláde a potom by bolo vidieť, čo bolo vo vláde zmenené oproti pôvodným návrhom. JUDr. Hanzelová je zvedavá, o čo sa rezort uchádza, čo majú obidve kapitoly pokryté a čo pokryté nemajú. JUDr. Hanzelová zároveň konštatovala, že stanovisko súdna rada pred rokovaním vlády nestihne zaujať, rokovanie vlády k návrhu rozpočtu bude bez stanoviska súdnej rady a akým spôsobom sa súdna rada vyjadrí pred rokovaním v národnej rade to bude zase len druhoradá otázka, pretože súdna rada sa nemá na základe čoho vyjadriť. JUDr. Sopoliga súhlasí s tým, čo hovorila JUDr. Hanzelová aj z toho dôvodu, že predtým dávalo aj MS SR aj NS SR súdnej rade informácie o tom, čo sa pripravuje a zároveň to bolo porovnané aj s predchádzajúcim rokom, takže bolo vidieť či sú, alebo nie sú navýšenia, či to nie je poddimenzované. Keď sa hovorí o východiskách rozpočtu, dalo by sa vidieť či sa východiská premietajú do návrhu NS SR alebo ministerstva pretože takto sa nedá vyjadriť, keď členovia nemajú prehľad. Súdna rada má dať stanovisko, ako vidí ekonomické podmienky alebo zabezpečenie náležitých podmienok výkonu súdnictva a nemá k tomu náležité podklady a tak je zbytočné o tomto rokovať.
JUDr. Švecová konštatovala, že súdna rada mala mať kvalifikovaný podklad na to, aby sa súdna rada mohla vyjadriť a tak si myslí, že vyjadrenie súdnej rady by v súčasnosti k ničomu neviedlo. Treba zadovážiť konkrétne materiály, aby sa to dalo porovnať s minulým rokom a zároveň zaujať stanovisko, či je to naplnené, alebo nie je. Doc. Bujňáková na doplnenie uviedla, že si treba uvedomiť, že je aj dlhodobý rozpočet na 3 roky a to je vážne, pretože rozpočet na rok 2009 ten už bol vykrývaný z predchádzajúceho obdobia, ale to je rozpočtovanie 3 ročné a tam je dôležité, akým spôsobom sú zvýšené tie percentá aj s ohľadom na potreby, ktoré sú aktuálne.
JUDr. Hulla doplnil, že členovia súdnej rady majú k dispozícii čerpanie rozpočtu štátneho rozpočtu súdnej rady za rok 2008 a osobne si všimol čerpanie v kategórii 630 Tovary a služby, ktorý je čerpaný za 9 mesiacov len 52,5% a treba zvážiť, či by nebolo potrebné členom súdnej rady, resp. kancelárii zakúpiť nejaké prostriedky pre ich činnosť v rámci súdnej rady. JUDr. Hulla navrhol, že súdna rada by mala mať nejaké prezenty ako sú napr. puzdra a cestovné tašky, čo je v dnešnej dobe bežná prax inštitúcie charakteru, akou je súdna rada. JUDr. Švecová považuje taktiež čerpanie 52,5% za veľmi nízke a navrhla naplánovať nejakú drahšiu akciu, napr. služobnú cestu do zahraničia.
JUDr. Petríková navrhla rokovať o tomto bode programu popoludní. V diskusii bolo navrhnuté uznesenie, aby súdna rada vyžiadala východiská rozpočtov za roky 2009 – 2011 z MS SR a NS SR, aké boli predložené do vlády SR do 1.11.2008.
Po obedňajšej prestávke bol na zasadnutie prizvaný Ing. Tokár z Kancelárie Súdnej rady SR ktorý k prehľadu výdavkov súdnej rady a jej kancelárie spresnil, že k 10.10. sú uvedené všetky rozpočtové príspevky vrátane miezd. Rozhodujúca je položka 630 Tovary a služby, čerpanie bolo také, aké je uvedené. Je tam rezerva v súvislosti s predpokladanou pracovnou cestou do Londýna, ktorá by podľa predbežných kalkulácii stála okolo 400 Sk - 450 tis. Sk. Pokiaľ ide o ostatné výdavky, tak kapitálové výdavky sú prakticky vyčerpané. 
Pokiaľ ide o roky 2009-2011, materiál bol spracovaný podľa informácií a údajov, ktoré vypracovalo Ministerstvo financií SR. Podľa rozpočtového programu na roky 2009-2011 Kancelária Súdnej rady SR plánuje zakúpiť nové osobné auto pre služobné účely. Toto bude dodatočne prerokované. 
JUDr. Hulla považuje za dôvodné ustáliť požiadavky a vyriešiť otázku potrieb pre samotnú činnosť v súdenej rade, ako sú cestovné tašky a kufríky. JUDr. Petríková navrhla, aby každý do budúcnosti zvážil a predložil konštruktívny návrh, ako nakladať s nevyčerpanými finančnými prostriedkami.

Po ukončení diskusie podpredsedníčka súdnej rady navrhla prijať uznesenie:
Súdna rada žiada predloženie východísk rozpočtu na roky 2009 – 2011 a návrh rozpočtu na rok 2009 tak, ako bol predložený vláde SR, Najvyšším súdom SR a Ministerstvom spravodlivosti SR a zároveň aj kompletný návrh štátneho rozpočtu na rok 2009 tak, ako bude predložený vládou SR Národnej rade SR. 
Súdna rada berie na vedomie informáciu o čerpaní rozpočtu Súdnej rady SR a jej kancelárie v roku 2008 podľa kategórií.

Hlasovanie:
Za: 15
Proti: 0
Zdržali sa: 0

Uznesenie č.  368
Súdna rada žiada predloženie východísk rozpočtu na roky 2009 – 2011 a návrh rozpočtu na rok 2009 tak, ako bol predložený vláde SR, Najvyšším súdom SR a Ministerstvom spravodlivosti SR a zároveň aj kompletný návrh štátneho rozpočtu na rok 2009 tak, ako bude predložený vládou SR Národnej rade SR. 
Súdna rada berie na vedomie informáciu o čerpaní rozpočtu Súdnej rady SR a jej kancelárie v roku 2008 podľa kategórií.

7.	Záverečná správa o záveroch a odporúčaniach z mája 2008 francúzskeho partnera z ukončenia twinningového projektu SK 05/Ib/JH 02 TL – Podpora pri ukončení založenia Justičnej akadémie 13.5.2008 financovaného z prostriedkov EÚ v rámci Prechodného fondu 2005 (1 Ksr 284/08)

Podpredsedníčka súdnej rady otvorila diskusiu k tomuto bodu programu. V diskusii sa vyjadril JUDr. Hulla, ktorý navrhol zobrať materiál na vedomie, nakoľko je to podporný materiál pre založenie Justičnej akadémie. Bol to úspešný projekt. 

Hlasovanie:
Za: 16
Proti: 0
Zdržali sa: 0

Uznesenie č.  369
Súdna rada berie na vedomie túto záverečnú správu.

8.	Prerokovanie návrhu vyhlášky Ministerstva spravodlivosti Slovenskej republiky, ktorou sa mení a dopĺňa vyhláška Ministerstva spravodlivosti Slovenskej republiky č. 543/2005 Z.z. o Spravovacom a kancelárskom poriadku pre okresné súdy, krajské súdy Špeciálny súd a vojenské súdy v znení neskorších predpisov (1 Ksr 289/08)

Podpredsedníčka súdnej rady konštatovala, že medzirezortné pripomienkové konanie je už bezpredmetné, pretože dňa 6.októbra 2008 uplynula lehota na pripomienkovanie. V diskusii sa nevyjadril nikto.
Návrh na uznesenie: Súdna rada berie na vedomie návrh vyhlášky Ministerstva spravodlivosti Slovenskej republiky bez vyjadrenia.

Hlasovanie: 
Za: 15
Proti: 0
Zdržali sa: 0

Uznesenie č.  370
Súdna rada berie na vedomie návrh vyhlášky Ministerstva spravodlivosti Slovenskej republiky bez vyjadrenia.

9.	Informácia o rozhodnutiach odvolacieho disciplinárneho súdu v disciplinárnej veci vedenej proti JUDr. Vladimírovi Kvetkovi, sudcovi Okresného súdu Rimavská Sobota, sp. značka 2 Dso 1/2007 zo dňa 26. mája 2008 o prerušení disciplinárneho konania a o zrušení rozhodnutia Disciplinárneho súdu Slovenskej republiky č.k. 1 Ds 7/2005-75 zo dňa 19. januára 2007 a vrátení na nové prejednanie a rozhodnutie prvostupňového súdu (1 Ksr 286/08)

Podpredsedníčka súdnej rady otvorila diskusiu k tomuto bodu programu. V diskusii sa nevyjadril nikto.
Po ukončení diskusie podpredsedníčka súdnej rady navrhla prijať uznesenie: Súdna rada berie na vedomie rozhodnutia odvolacieho disciplinárneho súdu v disciplinárnej veci vedenej proti JUDr. Vladimírovi Kvetkovi.

Hlasovanie:
Za: 15
Proti: 0
Zdržali sa: 0

Uznesenie č.  371
Súdna rada berie na vedomie rozhodnutia odvolacieho disciplinárneho súdu v disciplinárnej veci vedenej proti JUDr. Vladimírovi Kvetkovi.

10.	Informácia o liste JUDr. Petra Rybára, kandidáta na vymenovanie do funkcie sudcu s pridelením na Okresný súd Žilina o nevymenovanie do funkcie sudcu adresovaného prezidentovi Slovenskej republiky (1 Ksr 220/08)

Podpredsedníčka súdnej rady otvorila diskusiu k tomuto bodu programu. V diskusii sa vyjadril JUDr. Burger, ktorý konštatoval, že kandidáti by nemali byť zaradený na určitý úsek, je to výberové konanie na post sudcu okresného súdu. Pevné zadelenia sú len na odvolacích súdoch a Najvyššom súde SR. JUDr. Novák konštatoval, že sú nesprávne smernice, sudca si nemá vyberať na aký úsek chce ísť, avšak v smerniciach je to uvedené. JUDr. Sopoliga konštatoval, že podľa pravidiel má byť vypísané všeobecné výberové konanie na voľné miesto sudcu. JUDr. Burik konštatoval, že bol vo výberovej komisii a určite bol upozornený na to, že môže byť preložený na akýkoľvek úsek.
Po ukončení diskusie podpredsedníčka súdnej rady navrhla prijať uznesenie: Súdna rada berie na vedomie informáciu o liste JUDr. Petra Rybára.

Hlasovanie:
Za: 15
Proti: 0
Zdržali sa: 0

Uznesenie č.  372
Súdna rada berie na vedomie informáciu o liste JUDr. Petra Rybára.

11.	Prerokovanie žiadosti predsedníčky Krajského súdu v Bratislave o určenie člena súdnej rady do výberovej komisie na výberové konanie na obsadenie 2 voľných miest sudcov pre Okresný súd Bratislava I (1 Ksr 293/08)

Podpredsedníčka súdnej rady konštatovala, že výberové konanie sa bude konať v dňoch 29.-31. októbra 2008. Za členku do výberovej komisie bola navrhnutá JUDr. Helena Kožíková.
Po ukončení diskusie podpredsedníčka súdnej rady navrhla prijať uznesenie: Súdna rada SR schvaľuje člena do výberovej komisie na výberové konanie na obsadenie 2 voľných miest sudcov pre Okresný súd Bratislava I, JUDr. Helenu Kožíkovú.

Hlasovanie:
Za: 12
Proti: 0
Zdržali sa: 1

Uznesenie č.  373
Súdna rada SR schvaľuje člena do výberovej komisie na výberové konanie na obsadenie 2 voľných miest sudcov pre Okresný súd Bratislava I, JUDr. Helenu Kožíkovú.

12.	Prerokovanie žiadosti predsedníčky Krajského súdu v Bratislave o určenie člena súdnej rady do výberovej komisie na výberové konanie na obsadenie 3 voľných miest sudcov pre Krajský súd v Bratislave (1 Ksr 294/08)

Podpredsedníčka súdnej rady konštatovala, že výberové konanie sa bude konať dňa 13. novembra 2008. Za členku do výberovej komisie bola navrhnutá JUDr. Usačevová.
Po ukončení diskusie podpredsedníčka súdnej rady navrhla prijať uznesenie: Súdna rada SR schvaľuje člena do výberovej komisie na výberové konanie na obsadenie 3 voľných miest sudcov pre Krajský súd v Bratislave, JUDr. Máriu Usačevovú.

Hlasovanie:
Za: 13
Proti: 0
Zdržali sa: 1

Uznesenie č.  374
Súdna rada SR schvaľuje člena do výberovej komisie na výberové konanie na obsadenie 3 voľných miest sudcov pre Krajský súd v Bratislave, JUDr. Máriu Usačevovú.

13.	Prerokovanie návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 87/1995 Z.z., ktorým sa vykonávajú niektoré ustanovenia Občianskeho zákonníka (1 Ksr 291/08)

Podpredsedníčka súdnej rady otvorila diskusiu k tomuto bodu programu. V diskusii sa nevyjadril nikto.
Po ukončení diskusie podpredsedníčka súdnej rady navrhla prijať uznesenie: Súdna rada SR nemá pripomienky k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 87/1995 Z.z., ktorým sa vykonávajú niektoré ustanovenia Občianskeho zákonníka

Hlasovanie: všetci
Za: 
Proti: 
Zdržali sa: 

Uznesenie č.  375
Súdna rada SR nemá pripomienky k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 87/1995 Z.z., ktorým sa vykonávajú niektoré ustanovenia Občianskeho zákonníka.

14.	Prerokovanie žiadosti predsedu Krajského súdu v Žiline o určenie člena súdnej rady do výberovej komisie na výberové konanie na obsadenie 1 miesta predsedu senátu pre Krajský súd v Žiline (1 Ksr 295/08) 

Podpredsedníčka súdnej rady konštatovala, že výberové konanie sa bude konať dňa 24. novembra 2008. Za členku do výberovej komisie bola navrhnutá JUDr. Helena Kožíková.
Po ukončení diskusie podpredsedníčka súdnej rady navrhla prijať uznesenie: Súdna rada SR schvaľuje člena do výberovej komisie na výberové konanie na obsadenie 1 miesta predsedu senátu pre Krajský súd v Žiline, JUDr. Helenu Kožíkovú.

Hlasovanie:
Za: 12
Proti: 0
Zdržali sa: 1

Uznesenie č.  376
Súdna rada SR schvaľuje člena do výberovej komisie na výberové konanie na obsadenie 1 miesta predsedu senátu pre Krajský súd v Žiline, JUDr. Helenu Kožíkovú.

15.	Prerokovanie návrhu predsedníčky Krajského súdu v Bratislave o dočasné pridelenie (predĺženie) JUDr. Stanislava Dutku, sudcu Okresného súdu Bratislava I na výkon funkcie sudcu na trestno-právne kolégium Krajského súdu v Bratislave (1 ksr 349/07; 1 Ksr 297 /08)

Podpredsedníčka súdnej rady otvorila diskusiu k tomuto bodu programu. V diskusii sa vyjadrila JUDr. Šimonová, ktorá uviedla že sudcu vedia zaradiť do rozvrhu práce a navrhuje, aby sudca mal predĺžené dočasné pridelenie o jeden rok a požiadala členov súdnej rady, aby jej návrh podporili.
Po ukončení diskusie podpredsedníčka súdnej rady navrhla prijať uznesenie: Súdna rada SR dočasne prideľuje JUDr. Stanislava Dutku, sudcu Okresného súdu Bratislava I na výkon funkcie sudcu na Krajský súd v Bratislave od 1.1.2009 do 31.12.2009.

Hlasovanie:
Za: 11
Proti: 0
Zdržali sa: 0

Uznesenie č.  377
Súdna rada SR dočasne prideľuje JUDr. Stanislava Dutku, sudcu Okresného súdu Bratislava I na výkon funkcie sudcu na Krajský súd v Bratislave, od 1.1.2009 do 31.12.2009.

16.	Prerokovanie žiadosti predsedu Krajského súdu v Banskej Bystrici o určenie člena súdnej rady do výberovej komisie na výberové konanie na obsadenie 1 miesta sudcu pre Okresný súd Brezno (1 Ksr 300/08)

Podpredsedníčka súdnej rady konštatovala, že výberové konanie sa bude konať dňa 24., 25. a 27. novembra 2008. Za členku do výberovej komisie bola navrhnutá JUDr. Mária Usačevová.
Po ukončení diskusie podpredsedníčka súdnej rady navrhla prijať uznesenie: Súdna rada SR schvaľuje člena do výberovej komisie na výberové konanie na obsadenie 1 miesta sudcu pre Okresný súd Brezno, JUDr. Máriu Usačevovú.

Hlasovanie:
Za: 13
Proti: 0
Zdržali sa: 1

Uznesenie č.  378
Súdna rada SR schvaľuje člena do výberovej komisie na výberové konanie na obsadenie 1 miesta sudcu pre Okresný súd Brezno, JUDr. Máriu Usačevovú.

17.	Prerokovanie návrhu podpredsedníčky Súdnej rady Slovenskej republiky na odvolanie JUDr. Marcely Řepkovej, sudkyne Krajského súdu v Bratislave, ktorá dovŕšila vek 65 rokov (1 Ksr 307/08)

Podpredsedníčka súdnej rady konštatuje, že v zmysle § 18 ods. 3 zákona č. 385/2000 Z.z. o sudcoch a prísediacich a o zmene a doplnení niektorých zákonov v znení neskorších predpisov, ak sú splnené dôvody uvedené v ods. 1 alebo 2, súdna rada musí predložiť prezidentovi návrh na odvolanie sudcu. 

Hlasovanie o predložení návrhu na odvolanie sudkyne:
Za: 14
Proti: 0
Zdržali sa: 0

Uznesenie č.  379
Súdna rada SR v zmysle ustanovenia § 18 ods. 3 zák. č. 385/2000 Z.z. O sudcoch a prísediacich, predkladá prezidentovi Slovenskej republiky návrh na odvolanie JUDr. Marcely Řepkovej, sudkyne Krajského súdu v Bratislave, pre dosiahnutie veku 65 rokov.

18.	Informácia o Upovedomení Disciplinárneho súdu Slovenskej republiky spisová zn.1 Dso 1/2008 zo dňa 3. októbra 2008 o termíne verejného zasadnutia odvolacieho disciplinárneho senátu v disciplinárnej veci proti sudcovi JUDr. Jánovi Hrubalovi (1 Ksr 158/08)

Podpredsedníčka súdnej rady navrhla zobrať informáciu na vedomie s tým, že JUDr. Hudák je poverený zastupovaním súdnej rady SR v tejto disciplinárnej veci.

Hlasovanie:
Za: 15
Proti: 0
Zdržali sa: 0

Uznesenie č.  380
Súdna rada SR berie na vedomie Informáciu o Upovedomení Disciplinárneho súdu Slovenskej republiky spisová zn.1 Dso 1/2008 zo dňa 3. októbra 2008.

19.	Návrh riaditeľa justičnej akadémie v Pezinku zaoberať sa obsahovou náplňou vzdelávania na rok 2009. 

JUDr. Hulla považuje za dôvodné pracovať na akademickom pláne na rok 2009. Aby sa akademický resp. študijný plán mohol vypracovať v gescii rady Justičnej akadémie, musí byť stanovená obsahová náplň zo súdnej rady. Súdna rada nedávno prijímala obsahovú náplň vzdelávania na rok 2008. Je to nadčasový materiál, ktorý by mal mať dlhší charakter ako trvácnosť na 1 rok a tak isto súdna rada nemá v zákone definované prijímanie obsahovej náplne na 1 rok a tak JUDr. Hulla konštatoval, že by bolo vhodné, aby obsahová náplň ktorá bola v roku 2008 prijímaná, bola základom pre rok 2009 s tým, že určité veci v rámci správneho a finančného práva je potrebné zapracovať. Týka sa to najmä oblastí: správneho práva, finančného práva, sociálneho práva.
v ostatných oblastiach JUDr. Hulla odporúča, aby súdna rada prijala tú obsahovú náplň vzdelávania, ktorá bola prijatá na rok 2008.

Hlasovanie:
Za: 15
Proti: 0
Zdržali sa: 1

Uznesenie č.  381
Súdna rada SR schvaľuje návrh obsahovej náplne vzdelávania na rok 2009 s tým, že sa predlžuje platnosť obsahovej náplne vzdelávania na rok 2008, ktorá sa upravuje v časti správne právo: plná jurisdikcia v konaní o priestupkoch a iných správnych deliktoch, právo na informácie, ústavné a zákonné garancie, súdna ochrana práv účastníkov stavebného konania a vo veciach ochrany životného prostredia, kasačná sťažnosť v správnom súdnictve, preskúmanie všeobecne záväzných nariadení orgánov územnej samosprávy, v časti finančné právo, uznávanie cudzích rozhodnutí v daňovom a colnom práve a v časti sociálne právo, aktuálne výkladové problémy zákona o sociálnom poistení a zákona o sociálnych službách.

20.	Návrh JUDr. Igora Burgera zaujať stanovisko k reakcii JUDr. Javorčíka

JUDr. Burger navrhol, aby súdna rada nekapitulovala plánovanú cestu do Londýna kvôli reakcii p. Javorčíka. Pán Javorčík nie je partnerom pre súdnu radu a nemôže mariť súdnej rade jej strategické záujmy tým, že napíše nejaký prípis. JUDr. Burger považuje reakciu JUDr. Javorčíka za politické stanovisko a vôbec nie je podstatné, do akej miery on zaujíma svoj osobný postoj k tomu, o čom píše, pretože to nemá žiadnu váhu. Nie je to mysliteľné, pretože sa to dotýka súdnej rady ako celku a je najvyšší čas, aby súdna rada ako ústavný orgán, dôsledne zareagovala. Treba sa touto vecou zaoberať vážne. Navrhol prijať uznesenie, zvážiť postupnosť krokov, navrhuje poslať to na vedomie ministrovi zahraničných vecí a rozhodne navrhol poslať to predsedovi vlády, pretože je to prejavom arogancie a nemá nič spoločné s diplomaciou. Cesta do Londýna nie je otázkou samoúčelnosti. Je vhodné a potrebné ísť tam a prezentovať slovenský justičný stav. 
JUDr. Švecová navrhla zistiť, do akej miery je informovaný veľvyslanec o liste JUDr. Javorčíka. JUDr. Burger konštatoval, že súdna rada je ústavný dôstojný orgán a mala by naformulovať stanovisko a potom zvážiť, komu bude stanovisko súdnej rady zaslané. JUDr. Švecová konštatovala, že predsedu Najvyššieho súdu SR zastupuje podpredsedníčka a riadne sa na Najvyššom súde SR pracuje, vydáva opatrenia na riadne zabezpečenie chodu a žiadne bezvládie nenastalo. 
JUDr. Petríková navrhla do komisie na spracovanie výstupného stanoviska: JUDr. Burger, JUDr. Švecová, JUD. Šimonová, JUDr. Bajánková.

Po spracovaní výstupného stanoviska komisia predniesla svoj návrh uznesenia, o ktorom dala následne podpredsedníčka súdnej rady hlasovať.

Hlasovanie:
Za: 15
Proti: 0
Zdržali sa: 1

Uznesenie č.  382
Súdna rada Slovenskej republiky ostro protestuje proti obsahu listu zo dňa 6. októbra 2008 pána Radovana Javorčíka zamestnanca slovenskej ambasády v Londýne v súvislosti s prípravou pracovnej cesty súdnej rady zameranej na jej stretnutie s predsedom Najvyššieho súdu Spojeného kráľovstva Veľkej Británie a Severného Írska a predsedom Európskeho združenia súdnych rád v Londýne k dehonestujúcemu obsahu listu vyslovuje, že na Najvyššom súde Slovenskej republike a v Súdnej rade Slovenskej republiky nie je žiadne „bezvládie“, že funkcia doterajšieho predsedu Najvyššieho súdu Slovenskej republiky zanikla uplynutím času a chod Najvyššieho súdu Slovenskej republiky a Súdnej rady Slovenskej republiky je v súčasnosti zabezpečený zákonným spôsobom, t.j. na Najvyššom súde SR podpredsedníčkou JUDr. Danielou Švecovou a v Súdnej rady SR podpredsedníčkou JUDr. Vierou Petríkovou.
Súdna rada Slovenskej republiky uvedené skutočnosti dáva na vedomie pánovi premiérovi Slovenskej republiky a vyslovuje presvedčenie, že v budúcnosti už nedôjde k opakovaniu obdobných postupov.

21.	Návrh JUDr. Heleny Kožíkovej v rámci kontroly plnenia uznesení urgovať odpoveď od generálneho prokurátora k uzneseniu č. 354 zo dňa 16. septembra 2008

JUDr. Kožíková navrhla odročiť tento bod programu s tým, že bude prerokovaný na zasadnutí dňa 11.11.2008. 

Hlasovanie:
Za: 16
Proti: 0
Zdržali sa: 0

Uznesenie č.  383
Súdna rada SR odročuje prerokovanie tohto bodu programu na zasadnutie súdnej rady dňa 11. novembra 2008.

JUDr. Daniel Hudák navrhol, aby Súdna rada SR podľa § 4 ods. 1 písm. f zák. 185/2002 Zz. zaujala stanovisko k vládnemu návrhu zákona, ktorým sa mení a dopĺňa zákon č. 757/2004 Z.z o Súdoch a o zmene a doplnení niektorých zákonov.

Hlasovanie:
Za: 12
Proti: 0
Zdržali sa: 0

22.	Návrh JUDr. Daniela Hudáka aby Súdna rada SR podľa § 4 ods. 1 písm. f zák. 185/2002 Zz. zaujala stanovisko k vládnemu návrhu zákona, ktorým sa mení a dopĺňa zákon č. 757/2004 Z.z 

JUDr. Švecová konštatovala, že stanovisko súdnej rady bolo dostatočne prezentované. JUDr. Bajánková navrhla rýchlo toto prebehnúť a prijať uznesenie. V diskusii sa ďalej vyjadril JUDr. Hudák, JUDr. Sopoliga, JUDr. Hanzelová. JUDr. Bujňáková navrhla po ukončení diskusie uznesenie:
Návrh uznesenia: Súdna rada SR súhlasí s návrhom zákona, ktorý predkladá vláda  a trvá na pripomienkach, ktoré boli prijaté uznesením Súdnej rady Slovenskej republiky č. 274 z 20. mája 2008.

Návrh uznesenia JUDr. Hudáka: Súdna rada zaujala stanovisko k návrhu novely zákona č. 757/2004 Z.z. s pripomienkami, ktoré vyplývajú z uznesenia Súdnej rady SR č. 274 z 20. mája 2008.

Hlasovanie o návrhu uznesenia JUDr. Hudáka:
Za: 15
Proti: 0
Zdržali sa: 0

Uznesenie č.  384
Súdna rada SR zaujala stanovisko k návrhu novely zákona č. 757/2004 Z.z. s pripomienkami, ktoré vyplývajú z uznesenia Súdnej rady SR č. 274 z 20. mája 2008.

23.	Návrh JUDr. Juraja Sopoligu aby Súdna rada SR prerokovala možnosť, aby zástupca súdnej rady bol prizvaný na rokovanie k legislatívnym návrhom

JUDr. Sopoliga navrhol rozšíriť program rokovania o bod týkajúci sa prerokovania možnosti, aby  zástupca súdnej rady bol prizvaný na rokovanie k návrhu novely zákona. 

JUDr. Sopoliga konštatoval, že súdna rada dostala do kompetencie oprávnenie vyjadrovať sa k legislatívnym návrhom. Ak je súdna rada týmto spôsobom zapojená do legislatívneho procesu ako ústavný orgán, ktorý zabezpečuje nezávislosť súdnictva, považuje za samozrejme aj keď to nie je v rokovacom poriadku národnej rady, že je vhodné zabezpečiť nielen písomné stanovisko, ale aby sa zabezpečila aj osobná účasť predstaviteľa súdnej rady.

Uznesenie č.  385
Súdna rada konštatuje vhodnosť zabezpečenia osobnej účasti svojho zástupcu na rokovaniach Ústavnoprávneho výboru Národnej rady Slovenskej republiky pri prerokovaní návrhov legislatívnych úprav uvedených v § 4 ods. 1. písmeno f) a písm. g) zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov.

Hlasovanie:
Za: 14
Proti: 0
Zdržali sa: 1

Najbližšie zasadnutie súdnej rady sa bude konať dňa 11. novembra 2008 so začiatkom o 10:00 hod. Bratislave.

Zapísala:	Overil:
Jana Filipková		Doc. JUDr. Mária Bujňáková